Erich Dahl fra Tydal og Christine Dahl (f. Lycke) fra Kristiansund drev et vellykket forretnigsforetak da de i 1814 fødte en sønn som fikk navnet Erich Christian. Bare sju år etter dette døde Erich, men kona hans drev kjøpmannshuset videre i 40 år, da under firmanavnet Erich Dahls Enke. Erich Christian skulle også begynne å jobbe i dette selskapet etter å ha gått noen år på handelsskolen Green Row Academy i England. Han hadde god forretningsteft og tjente gode penger for firmaet. Blant annet ble import av korn og eksport av sild særdeles inntektsbringende.